Simeons kirke

Simeons kirke ligger på Sjællandsgade på Nørrebro i København, vis-à-vis Assistens Kirkegård. I 1902 stillet kirkefondet en vandrekirke av metall til rådighet for den nydannede menighet. Den hadde tidligere tjent menigheten i Ryesgade, som i dette år fikk innviet første etappe av Nazaret kirke. I årene 1912–14 ble den nye kirke oppført av arkitekt Johannes Magdahl Nielsen, med høytidelig åpning 1. mars 1914 i nærvær av kong Christian X. Sognebarna hadde selv spart sammen til oppførelsen. Kirkebygningen Bygget er korsformet med røde sten på granittsokkel, ca. 31 m langt og bredt mens tårnet er 37 m høyt. Kirken er bygget sammen med Sjællandsgade Badeanstalt. I Søndre korsarm ligger kirkens menighetslokale. Innvendig er kirken hvitkalket med beiset treverk og krysshvelvinger i taket. Altertavlen, malt av arkitektens svoger Axel Hou, forestiller Jesus som velsigner Nørrebros innbyggere. I bakgrunnen ses bygninger og fabrikker fra den tid bildet ble malet. Balustraden rundt selve alterområdet består av 39 bronsesøyler. Kirken har et Starup orgel fra 1964 med 26 stemmer. Referanser Eksterne lenker Offisielt nettsted (en) Simeons Kirke – kategori av bilder, video eller lyd på Commons (en) Simeons Kirke – galleri av bilder, video eller lyd på Commons